SN

Ofenzivni veznjak vodeće momčadi engleskog nogometnog prvenstva Arsenala i engleski reprezentativac Theo Walcott (24) zbog ozljede prednjih ligamenata lijevog koljena morat će pauzirati oko šest mjeseci što znači da će "topnici" biti bez njega do kraja ove sezone, a Walcott će isto tako propustiti i Svjetsko prvenstvo koje će se od 12. lipnja do 13. srpnja održati u Brazilu.Walcott je zadobio ozljedu tijekom subotnjeg susreta 3. kola FA Kupa u kojemu je Arsenal sa 2-0 (1-0) svladao svog velikog sjevernolondonskog rivala Tottenham Hotspur."Walcott će se uskoro podvrgnuti operaciji i stoga će morati pauzirati najmanje šest mjeseci", objavio je Arsenal.